સંજના અને અંજના (બિપાશા બાસુ) પેટથી જોડાયેલી સિયામીઝ ટ્વિન્સ બહેનો છે. બન્ને બહેનોને એક જ યુવાન કબીર (નવોદિત કરણસિંહ ગ્રોવર) સાથે પ્રેમ થઈ જાય છે, પરંતુ કબીરને માત્ર સંજનામાં જ રસ પડે છે. એટલે બન્ને બહેનો વચ્ચે તડ પડે છે અને ધડ છૂટાં પાડવાનું ઑપરેશન થાય છે. આ ઑપરેશનમાં એક બહેન અંજના શ્રીજીચરણ પામે છે. હવે ૭ વર્ષ પછી અંજના ભૂત બનીને કેરળની માલીપા કાળો કેર વર્તાવવા આવી પહોંચે છે.